
Emili Palmer Juan 

N'EMILI PALMER JUAN ha estat un dels membres més 
antics de la Societat d'Història Natural de les Balears. Era un 
SOCIETAT DHBTÖRA gran afeccionat a la Paleontologia. Els anys 1949-1950 residí 
NATURAL DE LES BALEARS a Salars de Pallars (Lleida), on va explorar amb el metge 
LLUÍS FARRER CONDAL el famós jaciment de peixos i 
insectes fòssils de Santa Maria de Maià. Va donar a conèixer 
les seves importants troballes a tres articles que foren publicades a la revista 
Ibérica 81952), així com a diverses conferències que va realitzar a començaments 
dels anys cinquanta a diferents pobles de Mallorca. El 1951 va retornar 
definitivament a Palma. S'integrà immediatament al que a llavores era la Secció de 
Palma de la Real Sociedad Espanola 
de Historia Natural. Va viure i va 
participar de ple en el neixement de la i ne 
Societat d'Història Natural de les 
Balears, amb un gran entusiasme, 
aportant tant conferències i articles que 
foren publicats en els primers números 
del nostre bolletí (fins i tot en els petits 
bolletins trimestrals que tots els nostres 
socis més antics recorden com a les 
"fulles dominicals") així com també 
contribuint de bona manera a la 
captació de socis per a la Societat 
acabada de nèixer. Fou Secretari del 
Jutjat de Pollença, i durant el seu 
temps lliure es va dedicar a retrobar i 
trobar jaciments del Cretaci amb 
ammonits piritosos. Seva també fou la 
troballa d'uns ossos de Myotragus als 
alluvions de Búger, que fou publicada 
al nostre bolletí en col-laboració amb n'Andreu MUNTANER. 

Va fer una tasca meticulosa de recollecció de materials científics, tant a nivell 
particular com associat al Museu de l'IGME. La seva família conserva amb afecte 
el seu legat naturalístic, un legat científicament ben interessant tant des d'un punt 
de vista històric com per contenir peces molt ben conservades. Des d'aquestes 
pàgines el volem recordar com a un capdavanter de la Societat, i manifestam el 
nostre afecte i condol a la seva família. 








Andreu Muntaner 


